GRATIS: Demi-Leigh sny lokke af! En die styl pas álmal
JY LEES NOU GRATIS: Demi-Leigh sny lokke af! En die styl pas álmal
FOTO Instagram / Demi-Leigh Tebow.
Sy het al jare hiervan gedroom! "Ek voel soveel ligter ..."
Ons eie voormalige Mej. Heelal Demi-Leigh Tebow wat in Jacksonville, Florida, saam met manlief Tim woon, is 'n tydlose skoonheid. Ons kan net nie genoeg van Demi-Leigh, die meisie van Sedgefield, kry nie.
Haar aanhangers hou haar sosialemedia-blaaie altyd fyn dop vir styl-, hare- en grimeer-inspirasie. En sy stel nooit teleur nie!
Nou het Demi-Leigh haar nuwe haarstyl gedeel, 'n treffende lob (of lang bob). Dis die eerste keer wat ons haar met 'n korter haarstyl gewaar sedert sy in die kollig is.
Feeling a whole lot lighter??. Been dreaming of cutting my hair for way too long. Life's too precious not to do the things you want ??
A post shared by Demi-Leigh Tebow (@demitebow) on Jun 25, 2020 at 12:51pm PDT
Die lang bob is al 'n hele ruk lank dié haarstyl onder internasionale en plaaslike bekendes. Ons kan sien waarom: dit pas enige gesigvorm én lyk mooi by jonk en oud. Boonop is dit 'n veelsydige styl wat jy maklik kan stileer. Hier is vyf lob-variasies om dié seisoen mee te eksperimenteer.
Dié snit is waar jou hare voor bietjie langer is as agter. Dis vleiend en veelsydig en kan met 'n kant- of middelpaadjie gestileer word.
Ster-inspirasie: Margot Robbie
Stompgesnyde haarpunte (die sogenaamde blunt cut) is tans net so gewild. Dis modern en sjiek en werk veral goed by reguit, fyn hare.
In lae met 'n versnipperde kuif
'n Kort, versnipperde kuif of baby bangs saam met 'n lob wat in lae gesny is, is waaghalsig en stylvol. Dit werk veral vir dikker hare omdat dit jou hare minder "swaar" laat lyk.
Ster-inspirasie: Selena Gomez
'n Lob wat net bo jou skouers gesny word met sagte lae is klassiek. Dra dié styl as jy wil eksperimenteer met korter hare, maar nie noodwendig jou hare in 'n bob wil sny nie. Maak seker jy laat sny jou haarpunte so elke ses weke om dit gesond en glansend te hou.
Ster-inspirasie: Brie Larson
Een lengte met tekstuur
As jy dikker en krullerige hare het, is 'n lob in een lengte perfek. Dit beklemtoon 'n natuurlik golwende haartekstuur en gee definisie. Dis ook makliker om jou hare uit te groei met dié snit.